Sèm un fum per creire al liure arbitri .. E ieu coma als autres de tocar de bòsc Aguèssem lo biais de causir sa destinada . Per encapar un avenir que valga Que podem pas cambiar ren A l'agulha de l'astre , Que te mòstra l embonilh. E que te pissa al cap Sens esperar la relòtge, Qu'escupís los vèrms.... Mentre que se mòstran. Las caras dels grands repapiaires , Que valga pas gaire. Que lo sòmi del non res d'una rescontra de femna , Que fariá son recapte. Sens se trachar de tu. Coma s'èra anada , A la caça al soscadis, De creire a ren pus Coma se ren pòsca endevenir Que soi arribat aicí. Sens tapa-plumas Venguts coma lo gant e la man, Lo buf e l'esper , l'alenada e la jòia A gratis....
Coma que , cal pas voler petar mai naut que son cuol.... Que volguèri me crompar lo nom del meu blòg.. Que l'aviái dempuèi mai de 5 ans mon nom Occitanissima . Un pauc coma òm se carra plan d'èstre proprietari dins son ostal , sens pensar mai. E doncas paguèri un còp mai, pel nom d'Occitanissima prèp de Google, levat que Google veniái de cambiar son metòde de pagament. En 2012 paguèri detz dolar d'un còp amb l' « ecard » per l'annada e tot se passèt plan. Mas en 2013 venguèt pas pus possible. Que lo gigant de Montains View vòlguèt pas mai s' interessar als blogaironons de ma mena . Decidiguèt que podiá pas mai tocar la moneda pels noms de domeni. E que se calia sarrar de Goddady la societat qu'èra cargada per el , dempuèi la debuta, d' aparar los noms de domenis. Aital demandava de pagar per quicòm qu'èra a gratis dusca'ara ambe blogspot.com. Coma un con cregueri qu'èra un biais d'i arribar. E doncas aviái pas res compr…
Dins l'escurina , 'na pèrla de suzor A l'embonilh neblat de borra blanca A la set, la talent , a l'alen de calor A la popa que m'emplena la boca, D'un capuditge de mentastre . Bevèm.... Una trompeta udola son benastre, A l'abroa d'un mont de Venus, Un neon escupís sul coble nus, La fum lachós de son vièt d'ase Nos sem trobats a palpas , Al cap de totes los malpas Bevèm... Cai sus, cai jos las flaçadas Confles los nòstres còrs urós, Lo jòc de las mans, de las colors. Roja cerièra, jauna limon, arcanèl, Bevi a la sorga del bornhon bèl. Amen Lo cèl es negra , que venga blanc , Quora cabussa dins la mar. Pòrta son vel de Votz Lachuga . que bolegue los astres Mentre qu'espèran sa pluèja de lutz Escota ...Ne'n veirem pas lo cap... Bevèm...
Cap de naissença e cap de mòrt. Sonque unses torns e puèi se'n van Aital la vida e nòstre malasòrt.